ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
16 ก.ค. 2558

สรุปตลาดภาคเช้า
ตลาดภาคเช้าปิดปรับตัวลดลง ขณะที่ตลาดหุ้นรอบบ้านส่วนใหญ่เคลื่อนไหวไร้ทิศทาง นำโดยแรงขายในหุ้นกลุ่มธนาคารที่ได้รับแรงกดดันจากความกังวลต่อปัญหา NPL ก่อนการทยอยรายงานงบไตรมาส 2 ปิดตลาดดัชนีเปลี่ยนแปลง -5.12 จุด มาอยู่ที่ 1,481.62 จุด มูลค่าการซื้อขาย 2.1 หมื่นล้านบาท
แนวโน้ม ภาคบ่าย
ประเมินดัชนีมีโอกาสทรงตัวในช่วงบ่าย จากแรงกดดันของแรงขายในหุ้นธนาคารในประเทศ และความกังวลต่อปัญหาภัยแล้งหลัง กระทรวงเกษตรและสหกรณ์คาด GDP ภาคเกษตรปีนี้หดตัว -3.3 ถึง -4.3% 
วิเคราะห์ทางเทคนิค
EE ราคาปิด 1.20 บาท
แนวรับ 1.18 บาท         แนวต้าน 1.30 บาท
แนว cut loss หากใกล้จะหลุด 1.15 บาท
กราฟ  EE แกว่งตัวออกด้านข้าง แบบ W-shape ซ้อนกัน  ขณะที่การก่อตัวล่าสุดอยู่ในข่วงของการเหวี่ยงขึ้นของแขนด้านขวา เพื่อไปทดสอบแนวเป้าหมายที่ 1.28 บาท โดย RSI สนับสนุนการปรับตัวขึ้นนี้ แนะนำซื้อเก็งกำไร
เด็กแนว
– TAE  ใกล้เข้ามาละนะ  รัฐเตรียมเปิดประมูลข้าวเน่าจากโครงการจำนำข้าวล็อตแรก 1 แสนตัน จาก 1.3 ล้านตัน ภายใน 1-2 week นี้  เพื่อให้เอกชนนำข่าวดังกล่าวไปใช้ในการผลิตเชื้อเพลิงด้านพลังงานหรือเอทานอล  ตอนนี้มีผู้สนใจเข้าประมูลหลายราย และคือโอกาสของ TAE นี่แหละ เพราะเป็นผู้ผลิตเอทานอลจากกากน้ำตาล และหากได้ข้าวเน่าซึ่งต้นทุนต่ำมาชดเลย จะทำให้บริษัทมีอัตราการทำกำไรที่กระโดดขึ้นอย่างมาก นี่เป็นปัจจัยบวกอย่างดีให้แก่บริษัท นอกจากนี้บริษัทเตรียมแผนในการผลิตไฟฟ้าเพิ่มขึ้นจากเดิมที่มีใช้อยู่ 3 MW ซึ่งในส่วนเพิ่มจะเป็นรายได้จากการขายไฟในอนาคตเข้ามา  และที่ต้องตามให้ติดคือคุณแม่ LANNA ที่ถือหุ้นอยู่ 51% เตรียมบุกไปทำพลังงานไฟฟ้าอย่างแรง งานนี้ TAE หวังมีเอี่ยวถือหุ้นด้วยเช่นกัน
ด้านผลประกอบการ Q1 ทำกำไร 117 ล้านบาทโตขึ้นราว 10% ถ้ายิ่งลดต้นทุนด้วยข้าวมาหมักได้จะทำให้กำไรดีขึ้นกว่าเดิม แต่ถ้านับกำไรเฉลี่ยจากตัวเลขเก่า ก็ถือว่า TAE มีค่า PE ในอนาคตต่ำเพียง 8 เท่าถือว่าถูกมาก  ถ้าให้ PE ที่ 10-12 เท่า ราคาจะอยู่ระหว่าง 4.70-5.60 บาทเลย  ส่วนกราฟอยู่ในช่วงสร้างรูปแบบอย่างน่าสนใจ โดยแท่งเทียนโค้งตัวเป็นรูปถ้วย และ RSI ดีดตัวขึ้นต่อเหนือเส้นค่าเฉลี่ยเป็นสัญญาณซื้อ  แนวต้านสั้น ๆ ตามแบบถ้วยใบเล็กนี้จะอยู่ที่ 4 บาท ถ้าผ่านได้น่าจะวิ่งยาวเลย  